አቤል ሺፈራው፦ «ቴዲ አፍሮ በሁለት ዘረኞች መከራውን የሚያየው ኢትዮጵያን ስላለ ነው። ቴዲ አፍሮን መጠበቅ የኢትዮጵያዊነት ግዴታችን ነው» ብሏል። ደረጀ ምንዳዬ፦ «የፍቅር ቀን መቼ ነበር? የፍቅር ቀን ፍቅር ያሸንፋል!ኢትዮጵያዊነት ያበራል!ቴዲ አፍሮ ከማማው፣ ከሰገነቱ ከከፍታው ተሰይሞ ኢትዮጵያዊነትን ይዘምራል። ይብላኝ ለበቀለኞች ይብላኝላቸው ለክፉዎች!» የሚል ጽሑፉን አስነብቧል። የሁለቱም ጽሑፍ በፌስቡክ ነው የቀረበው። ዮና ብር በትዊተር ገጹ፦ «ተራ ካድሬ ከሕገ መንግሥት በላይ በሚያዝባት አገር ድምጻዊ ቴዲ አፍሮ ብቻውን ታግሎ አሸነፏል» ብሏል። ጋዜጠኛ ቆንጂት ተሾመ፦ «ከፍታው የአንተ ነው ቴዲ አፍሮ! ቢሰረዝ ባይሰረዝ...በሚሊዮኖች ልብ ውስጥ ንግስናህ ጽኑ ነው! ምንም የሚሰበር መንፈስ የለም!» ስትል ቴዲ አፍሮ እና ኢትዮጵያ በሚሉ ቃላት አስተያየቷን ቋጭታለች።